Encyklopédia archeológie

Encyklopédia archeológie je jednozväzková encyklopédia o archeológii, praveku a staroveku, ktorú vydalo Vydavateľstvo Obzor v roku 1986. 

Patrí do edície „Encyklopédie Vydavateľstva Obzor“.  Kniha má 1032 strán. Za časťou s abecedne zoradenými heslami je príloha o rímskych cisároch a chronologický prehľad dejín archeológie. Ako zostavovateľ je uvedený Bohuslav Novotný, autormi je však veľmi veľký kolektív (okolo 200) prominentných slovenských, českých a zahraničných autorov.

Encyklopédia bola vytlačená v Tlačiarňach SNP, Martin. Počet výtlačkov knihy dosiahol 30-tisíc. V knihe je vložených šesť máp. 

 Bibliografický záznam 
 Encyklopédia archeológie / Bohuslav Novotný ; Tibor Hrabovský, Rudolf Bunčák, Mikuláš Červeňanský, M. Holeček, Jozef Just, Jozef Krátky, B. Mouchová, R. Musil, Mária Novotná, Bohuslav Novotný, Edita Svobodová,  Karel Mokříš, J. Jendeková, Ivor Ripka. 1. vyd. Bratislava: Obzor, 1986. 1032 s.

Kategória:Knihy z 1986
Kategória:Slovenské encyklopédie
Kategória:Archeológia